Giants Cup Wilderness Reserve | LekkeSlaap
Vanaf R1 067 per nag (vir 2 persone)
Giants Cup Wilderness Reserve is 'n puik kunsvlieghengel-bestemming in Suid-Afrika en 'n geregistreerde bewarea. Die reservaat is 'n tuiste vir 'n rits wild- en watervoëlsoorte en dis een van die mees skilderagtige plekke om kunsvlieghengel te beoefen. Daar is oorvloedige wilde bruinforel en reënboogforel in die Umzimkulwanarivier en 'n meer. Giants Cup Wilderness Reserve stel die standaard vir outentieke visvang in 'n beeldskone berglandskap.
Verblyf word aangebied in 3 eenhede: Fisherman's Cottage, Lakeside Lodge en Duckbay Lodge. Die eenhede bied slaapplek aan 2 of 4 gaste en al die eenhede het gemaklike beddens en badkamer- en selfsorggeriewe. Daar is ook 'n braai-area.
Doendinge in die omgewing sluit perdry, kunsvlieghengel en bergfietsry in.
Die eiendom is binne 'n inham in die wildheining van die Maloti/Drakensbergpark Wêrelderfenisgebied geleë wat amper 'n halfmiljoen hektaar beslaan wat vanaf Boesmansnek in die suidwestelike gedeelte in 'n ononderbroke lyn al langs die krans af tot verby Bergville in die noorde strek. Hierdie Wêrelderfenisgebied is die grootste bewarea in KwaZulu-Natal en ook die tuiste van verskeie wildsoorte, insluitende soogdiere, voëls, reptiele en amfibiërs wat uiters bedreig or skaars is.